יעל חובב: שני קפלים
 אוצר: חגי אולריך
 גלריית בית המשאבות
 18 יולי, 2025 – 28 באוגוסט, 2025
"שני קפלים" (2025), תערוכת יחיד של יעל חובב ב"גלריית בית המשאבות", היא הצבת ציור תלוית-מקום. מול חלון הראווה הפונה אל צומת הרחובות, ובקנה מידה תואם לו, הציבה האמנית דיפטיכון מצויר בצבעי שמן. בחלקו האחד — ציור בגווני צהוב ותכלת המראה נערה ישנה על מזרן. היא מכוסה שמיכה ומוקפת בגדים, בעוד החלל מתפזר בקצות הציור שהולך ונעשה מופשט. חלקו האחר של הדיפטיכון הוא שחזור מימטי של חלק מהרחוב הנשקף מהחלון.
בציוריה נוהגת יעל חובב (נ. 1993, ירושלים) להתייחס לקנבס כאל מרחב תודעתי, ולא רק ככלי תיאורי. כפעולה ציורית החוזרת על עצמה, האמנית נוהגת לאזן בין ציור בהתבוננות, בנוי שכבות שקופות ומרובדות וקומפוזיציות מדויקות, לבין הפשטה צבעונית, צורנית ותחבירית. בעבודותיה נוכחים זכרונות ומחשבות שעלו בעת הציור — רגעים של תודעה חולפת שעברו בראשה — כאלה שמשאירים חותם במציאות הפנימית או החיצונית גם לאחר שחלפו ונעלמו. זה מופיע כחפצים, בדים, גופים וסביבות יומיומיות הנמשכים אל קצוות מטושטשים והפשטה צורנית. באופן זה נוצרים בציור אזורים שבהם הדימוי כמו מאבד יציבות. בשביל חובב, הקנבס הופך כך לאתר של השלכה — של מחשבות צפות, של רגעי ניתוק, ושל קשרים לא סדירים בין החפצים, הנוף, הדמויות וההתאמה ביניהם. ההיגיון בציור מתערער ומפנה מקום לצירופים פנימיים יותר כמו הזדהות עם מצב רגשי, או הקשבה לדקויות של זמן וחומר.
"שני קפלים" מסמנת התפתחות מסוימת בציור של האמנית, שלקחה את אופן הפעולה הזה והרחיבה אותו להצבה תלוית-מקום. בעוד ציור הנערה הופך מופשט, כמעט חלומי, חובב הצמידה אליו תיאור מימטי של הנוף שמחוץ לגלריה — הרחבה, המרצפות, העצים והכביש — כולם מזוהים בקלות. הציור, כמו גם ההצבה עצמה, יוצר חיבור בין חלל פנימי ומופשט לבין חלל חיצוני וקונקרטי. בפועל, נוצר אוקסימורון חזותי — שני דימויים הסותרים זה את זה אך יוצרים תמונה חדשה, לא יציבה. בעקבות כך, שאלות על אודות פנים וחוץ, אנונימיות, חשיפה ואופי המקום המסוים עשויות לעלות אצל הצופה.
סמטת הרחובות של שכונת נווה שאנן, הנשקפת מן החלון, מופיעה גם בציור, ויוצרת חפיפה כמעט מוחשית בין מבט הצופה פנימה לבין מבטה של האמנית החוצה. השינה משמשת כאן כגשר בין התחושה הפיזית של הגוף — אולי כהדחקה, אולי היטמעות — לבין המרחב האמיתי והמרחב הרגשי, שאינו ממופה.
עבור חובב, החיבור של מרחב פנימי למציאות חיצונית עולה ב"שני קפלים" כשיקוף של התמודדות עם מצב עכשווי. בזמנים שזוועות וענייני יומיום שוליים ממלאים לסירוגין את אותן משבצות בחיינו, המבט נותר חסר אונים. תחושת השוויון ואי-היציבות הזו מהלכת בין התופעות — מהמובן אל הבלתי-מובן, ולעיתים ליטראלית — מניעה אותנו מהמציאות אל החלום ולהפך.
חגי אולריך, 30.6.25

"שני קפלים" (2025, אוצר: חגי אולריך), היא תערוכת יחיד של יעל חובב, המוצגת ב"גלריית בית המשאבות" – גלריית חלון ציבורית בשכונת נווה שאנן, בניהול עיריית תל-אביב-יפו ומרכז קהילתי הגר”א. 
בתערוכה, עבודת דיפטיכון תלוית-מקום בצבעי שמן, המתארת בחלק אחד ציור כמו-חלומי של נערה מכונסת במזרן, ובחלק השני – שחזור מדויק של הרחוב הנשקף מן החלון שמולו הציור מוצב. חובב מחברת בין תיאור אינטימי לבין הפשטה צורנית, ומציבה את הציור כאתר של התבוננות, תודעה, וזיכרון. הדימויים – פנימיים וחיצוניים – מתנגשים זה בזה ומייצרים חוויה של מרחק וקִרבה בעת ובעונה אחת, ושאלות על אודות פנים וחוץ, אנונימיות, חשיפה ואופי המקום המסוים עשויות לעלות אצל הצופה.
ביו
יעל חובב (נ. 1993, ירושלים) היא ציירת, בוגרת המחלקה לאמנות באקדמיה לאמנות ועיצוב בצלאל (2019) שהציגה במספר תערוכות, בהן תערוכות יחיד בגלריה רוזנפלד, גלריה בארי, תערוכות זוגיות בגלריה עלמא ובגלריה בנימין, יריד צבע טרי, גלריה המפעל בירושלים, גלריה חנינא, והביאנלה בירושלים. חובב זכתה במלגות ופרסים, ובהם פרס חיים שיף לציור לסטודנטים (פעמיים, 2017 ו־2018), מלגת הצטיינות באמנות לחילופי סטודנטים מטעם ארגון Baden-Württemberg Stipendium, ומלגת הצטיינות בציור ללימודי תואר שני לשנת 2019 – The Ranald & Jennifer May Postgraduate Painting Scholarship. בשנת 2023 זכתה בפרס גלריה בארי למשתתפ.ת בצבע טרי. עבודותיה נכללות באוספים בארץ ובעולם.

 July 18, 2025 – August 28, 2025
“Double Folded” (2025), a solo exhibition by Yael Hovav at the Pump House Gallery, is a site-specific painting installation. Facing the gallery's shop window, which opens onto the intersection outside, and matching its scale, Hovav placed a diptych painted in oil. One side depicts a girl sleeping on a mattress in hues of yellow and sky blue. She is covered with a blanket and surrounded by clothes, while the space around her dissolves toward the edges of the painting into abstraction. The other side of the diptych is a mimetic rendering of part of the street visible through the window.
In her practice, Yael Hovav (b. 1993, Jerusalem) treats the canvas as a space of consciousness, not merely as a representational tool. As a recurring pictorial gesture, she balances observation-based painting — layered, transparent, and precisely composed — with chromatic, formal, and syntactic abstraction. Her works contain memories and thoughts that arose during the act of painting — fleeting moments of awareness that leave a mark on the inner or outer reality even after they have vanished. These appear as objects, fabrics, bodies, and everyday settings that drift toward blurred edges and formal abstraction. In doing so, the image in the painting often loses its stability. For Hovav, the canvas becomes a site of projection — of drifting thoughts, moments of detachment, and irregular relationships between objects, landscapes, figures, and their interrelation. The logic of the painting is destabilized, making room for more internal associations, such as emotional resonance or an attunement to subtle shifts in time and material.
“Double Folded” marks a particular development in the artist's painting practice, expanding this mode of operation into a site-responsive installation. While the sleeping girl’s image becomes abstracted, almost dreamlike, Hovav juxtaposes it with a mimetic depiction of the external view from the gallery — the square, the pavement, the trees, the road — all easily recognizable. The painting, along with the installation itself, bridges an abstracted inner space with a concrete outer one. In effect, a visual oxymoron is created — two images that contradict yet together form a new, unstable picture. This tension may raise questions for the viewer regarding interior and exterior, anonymity, exposure, and the nature of the specific place.
The small alleyways of the Neve Sha’anan neighborhood, visible from the gallery window, appear in the painting as well, generating an almost tangible overlap between the viewer’s gaze inward and the artist’s gaze outward. Sleep here serves as a bridge between the physical sense of the body — perhaps as repression, perhaps as merging — and the real and emotional spaces that remain unmapped.
For Hovav, the merging of an inner realm with external reality in “Double Folded” reflects a response to the present moment. In times when horror and trivial daily matters alternately fill the same spaces in our lives, the gaze remains helpless. This sense of equivalence and instability drifts among phenomena — from the intelligible to the incomprehensible, and sometimes literally — propelling us from reality into dream and back again.
Hagai Ulrich, June 30, 2025

